Suresh 164 Views markas
రికార్డు సృష్టించినా జట్టును కాపాడలేకపోయిన మార్కస్‌
న్యూఢిల్లీ: ఆస్ట్రేలియాతో స్వదేశంలో జరిగిన తొలి వన్డేలో న్యూజిలాండ్‌ విజ యం సాధించింది. చాపెల్‌, హ్యాడ్లీ ట్రోఫిలో భాగంగా ఆక్లాండ్‌లో జరిగిన తొలి వన్డేలో ఆసీస్‌ పరాజయం చెందింది.ఈ మ్యాచ్‌లో తొలుత బ్యాటింగ్‌ చేసిన న్యూజిలాండ్‌ 286 పరుగులు చేసింది.అనంతరం 287 పరుగులు టార్గెట్‌తో బరిలోకి దిగిన ఆస్ట్రేలియా 67 పరుగులకే 6 వికెట్లు కోల్పో యింది.ఈ క్రమంలో ఆస్ట్రేలియా బ్యాట్స్‌మెన్‌ మార్కస్‌ స్టోయినిస్‌ ఒంటి చేతితో మ్యాచ్‌ని ముందుకు నడిపించాడు.ఈ క్రమంలో 117 బంతుల్లో 9 బౌండరీలు,11 సిక్సర్ల సాయంతో 146 పరుగులు చేశాడు.తన కెరీర్‌లో రెండవ వన్డే ఆడుతున్న మార్కస్‌ స్టోయినిస్‌ ఏడవ స్థానంలో బ్యాటింగ్‌కు వచ్చి కివీస్‌ బౌలర్లపై విరుచుకుపడ్డాడు.ఒకానొక సమయంలో ఆస్ట్రేలియా మ్యాచ్‌ గెలిచేలా అనిపించినప్పటికి అవతలి ఎండ్‌లో సరైన సహకారం లేకపోవడంతో మూడు ఓవర్లు మిగిలుండగానే ఆలౌటైంది.47వ ఓవర్‌లో చివరి బంతికి హాజెల్‌ ఉడ్‌ రనౌట్‌ కావడంతో ఆస్ట్రేలియా పరాజయం చెందింది.ఇక్కడ విశేషం ఏమిటంటే హాజెల్‌ వుడ్‌ ఒక్క బంతి కూడా ఎదు ర్కొన కుండా రనౌట్‌ కావడం. టాస్‌ ఓడి మొదట బ్యాటింగ్‌ చేసిన కివీస్‌ నిర్ణీత 50 ఓవర్లలో 9 వికెట్ల నష్టానికి 286 పరుగులు చేసింది.న్యూజిలాండ్‌ బ్యాట్స్‌మెన్‌ గుప్టిల్‌ 61 పరుగులు,బ్రూమ్‌ 73 పరుగు లు,విలియమ్సన్‌ 24 పరుగులతో ఆకట్టుకున్నాడు.ఈ మ్యాచ్‌ విజయంతో మూడు వన్డేల సిరీస్‌లో న్యూజిలాండ్‌ 1-0తో ఆధిక్యంలో ఉంది. కివీస్‌తో జరుగుతున్న ఈ సిరీస్‌కు ఆసీస్‌ టాప్‌ ప్లేయర్లకు విశ్రాంతినిచ్చిన సంగతి తెలిసిందే.